مصرى امريكانى او مصرى امريكى (انجليزى: Egyptian American) هم امريكان من اصل مصرى او مهاجريين مصريين لأمريكا. فى سنة 2013 اتقال ان عدد المصريين الامريكان عددهم حوالى 450,000

اتميز عهد البابا شنوده على مدى ال 41 سنه اللى رأس فيها الكنيسه المصريه بمفارقات سياسيه و اجتماعيه كتيره خاصة انه قعد على قمة الهرم الكنسى فى فتره من اصعب و ادق الفترات فى تاريخ مصر المعاصر و اكترها حراك سياسى جوه مصر و براها . فى عهده، يوم 25 يناير 2011 ، قامت ثوره شعبيه فى مصر ضد النظام الحاكم وصلت لإستقالة الرئيس حسنى مبارك.

حوادث الدهور فى مدى الايام و الشهور "" كان كتاب ذيل بيه ابن تغرى كتاب السلوك لمعرفة دول الملوك بتاع المقريزى و فيه منه كذا مخطوطه منها مخطوطة الجزء الاول فى أيا صوفيا فى استانبول برقم 3175 و المخطوطه دى بتتكون من 400 صفحه كبيره ، و مخطوطه فى مكتبة برلين برقم 9462.

محمد عادل المتحدث الاعلامى لحركة 6 ابريل قال للعربيه.نت انهم كانو ناويين يمشو بالمسيره لمقر المجلس العسكرى و بعدين يرجعو لميدان التحرير لكن و هما ماشيين خرجت عليهم جماعات مسلحه عند مدخل ميدان العباسيه جنب جامع النور و رمو عليهم طوب و قزايز مولوتوف ، و خرجو عليهم بالسيوف و السكاكين. وشكك فى ان يكونونو المهاجمين دول كانو مجرد مؤيدين للخونتا حيث انهم كانو منظمين و مستنينهم و عارفين خط سيرهم. و أكد محمد عادل انهم لغاية دلوقتى مش عارفين ان كان المهاجمين بلطجيه و لا عساكر متنكرين علماً بإن الإعتداءات حصلت تحت عيون الشرطه العسكريه و البوليس.

مظاهرة الأقباط فى بروكسل هى مظاهره عملها مصريين مسيحيين فى بروكسل عاصمة بلجيكا فى 9 يونيه 2011 للمطالبه بحقوق المسيحيين فى مصر. فبعد ثورة 25 يناير 2011 بدل مصر ماتتجه للنهضه الثقافيه و العلميه زى ما حصل بعد ثورة 1919 زاد حجم التطرف و التعصب الدينى و ظهرت جماعات و احزاب دينيه بتطالب بتحويل مصر لدوله دينيه. و فى الظروف دى حصلت اعتداءات على المسيحيين و الكنايس و بقو المسيحيين قلقين على حياتهم و مستقبلهم فى مصر فى ظل أوضاع مضطربه و اعمال عنف و حرايق بتسود البلد.

لكن بالرغم من كده مع بدايات القرن الواحد وعشرين ابتدت تروج كتابات روائيه باللغه المصرى و نالت نجاح و منها قصص للاديب ايهاب طاهر اللى بيعارض هو و مجموعه من الكتاب الجداد حالة الازدواجيه اللغويه الموجوده فى مصر و بيفضلو يكتبو بالمصرى القريب من قلوب المصريين.

عربية الليموزين تعتبر من أفخم انواع العربيات من اهم مميزاتها ان ليها تصاميم مختلفة عن أي نوع عربيات تاني. أكتر مناسبات بيتأجر فيها عربيات الليموزين (الأفراح – وحفلات المزيكا)

من اثار الملك المؤيد الجامع المعروف بإسمه "" جامع المؤيد "" و اتسمى "" الجامع المؤيدى "" فى شارع المعز لدين الله جنب باب زويله ، بناه الملك المؤيد من سنة 1415 لسنة 1421 على ارض "" سجن شمله "" اللى اتسجن فيه الملك المؤيد فى شبابه و ندر انه لو اتسلطن حايهده و يبنى مكانه جامع. بعد بناه بطلت عادة تعليق الروس على باب زويله. الرخام اللى استخدم فيه اتاخد من البيوت و الهدايا و البوابه اتاخدت من جامع السلطان حسن. بيعتبر الجامع من أروع تحف العصر المملوكى و وصفه المقريزى بإنه أعظم من عرش بلقيس و ايوان كسرى و قصر غمدان. و قال عنه ابن إياس انه "" فى غاية الحسن "". و اتقالت فى الجامع اشعار فكتب الشهاب ابن حجر :